# data[].attributes.headline
משימה: לכו לסרט וכתבו ביקורת על הסרט, על התסריט, על הפסקול והקפידו לכתוב הכול במשפטים פעליים ובחריזה. (ללא משקל)

# data[].attributes.subject
משימה: לכו לסרט וכתבו ביקורת על הסרט, על התסריט, על הפסקול והקפידו לכתוב הכול במשפטים פעליים ובחריזה. (ללא משקל)

# data[].attributes.body
בהצלחה!!!

# data[].attributes.attachment_link.readable_text
אזהרה ספויילרים בהמשך!!!

אני אתחיל בזה, שהלכתי לסרט בצפייה די גבוהה, הסרט שיצא בארה"ב כבר בפברואר וקיבל ביקורות ממש טובות, הדגיש שיוצרי הסרט ממש מבינים את דמותו של באטמן. את לגו הסרט אהבתי אבל אני חושב שההתלהבות שלי כלפיו לא הייתה כמו של רוב האנשים שיצאו ממנו, לעומת זאת בלגו באטמן הבנתי את הקסם של הפורמט מהרגע הראשון. באטמן הוא הדמות הכי מוצלחת בעייני בלגו הסרט ולתת לו ספין-אוף משלו הייתה החלטה מאוד מוצלחת. בתור אחד שמכיר את ההיסטוריה של באטמן גם בעולם הקולנועי וגם בקומיקס אני יכול לומר בוודאות שיוצרי הסרט פשוט מבינים את הדמות הזאת לעומק והצליחו לגרום לי להתאהב בה מחדש.

הסרט מצחיק מהשניה הראשונה וכשאני אומר השניה הראשונה אני מתכוון לזה. הבדיחות לא מפסיקות להגיע, חלקן צוחקות על תרבות הפופ באופן כללי וחלקן נכנסות עמוק לתוך ההסיטוריה של באטמן, כמובן שיוצרי הסרט לא פוסחים על ההיסטוריה של הדמויות שסובבות אותו, בדיחות על היקום הקולונועי של DC הן רק קצה המזלג ויוצרי הסרט משתמש בכל הדמויות שיש ללגו את הזכויות עליהן כדי להביא לנו קטעים ייחודיים.

הפחד הגדול שלי היה שהסרט יהיה ילדותי מידי, לא היה לי ספק שילדים יהנו ממנו אבל מה עם המבוגרים, ההורים וסתם מי שאוהב את באטמן - אז אני יכול להבטיח לכם שכל מי שיכנס לסרט יהנה. ישנם לא מעט בדיחות שעוברות מעל הראש של הילדים שמיועדות לנו המבוגרים וזה מעולה, אבל רוב הבדיחות מצליחות לפגוע בכל קהל היעד, גם מסר סרט מצוין והקטעים היותר רציניים ומרגשים אינם מרגישים לא במקום.

כמה דברים שבאמת בלטו והיו מוצלחים במיוחד הם מערכת היחסים בין באטמן לג'וקר שסיפקה לנו רמת קומדיה גבוהה, הבנת ההיסטוריה של באטמן והבעיה הפסיכולוגית שלו שאולי הייתה המוצלחת ביותר שראיתי בסרט באטמן. ההומור אף פעם לא צוחק על הדמות אלא איתה, אין ספק שהסרט פארודי אבל הוא לוקח את זה לכיוון המהנה ולא הביקורתי, אין מכות מתחת לחגורה מה שנקרא.

החיסרון היחידי אולי בסרט והוא לא בדיוק חיסרון הוא הקצב של הבדיחות, יש כל כך הרבה בדיחות שלפעמים קשה לעקוב אחריהם. ככה שיוצא שאתה מפספס הרבה בדיחות ממש מוצלחות שכנראה תוכל להבין רק בצפייה שניה או שלישית - אז מה שאני אומר שהסרט מצחיק מידי, זה לא בדיוק חיסרון אבל אולי אם היה פחות עומס, לחלק מהבדיחות היה יותר משקל. אני גם מרגיש שהמערכה השניה קצת ירדה באנרגיה מהמערכה הראשונה הכ"כ חזקה שקשה מאוד להישאר על אותו גל לאורך כל הסרט אך לקראת המערכה השלישית האנרגיה חוזרת ובענק.

פסק הדין

אין ספק שזה סרט ילדים, אבל זה סרט ילדים שכל מבוגר יהנה ממנו וכל מי שאוהב את הדמות של באטמן חייב לראות, יצאתי מהאולם עם חיוך ענק על הפנים וראיתי שגם שאר הקהל קיבל חוויה דומה לשלי. זה סרט מושלם לכל המשפחה, אז תוכניות לפסח כבר יש לכם כי את הסרט הזה אתם לא רוצים לפספס.

# data[].attributes.attachment_link.title
ביקורת - לגו באטמן

# data[].attributes.attachment_link.description
אזהרה ספויילרים בהמשך!!! אני אתחיל בזה, שהלכתי לסרט בצפייה די גבוהה, הסרט שיצא בארה"ב כבר בפברואר וקיבל ביקורות ממש טובות, הדגיש שיוצרי הסרט ממש מבינים את דמותו של באטמן. את לגו הסרט אהבתי אבל אני חושב שההתלהבות שלי כלפיו לא הייתה כמו של רוב האנשים שיצאו ממנו, לעומת זאת בלגו באטמן הבנתי את הקסם של הפורמט מהרגע הראשון.

# data[].attributes.attachment_link.readable_text
ההצלחה הגדולה של "סרט לגו" (2014) הובילה, כצפוי, לסדרת סרטים. חומר הגלם הבסיסי נותר קוביות לגו מונפשות באמצעות מחשב, וכך גם הגישה הקדחתנית, רווית המודעות העצמית, המערבבת גרסאות לגו של דמויות משלל מוצרי פנטזיה הוליוודית.

"סרט לגו באטמן" ("The Lego Batman Movie") הוא ספין אוף שלוקח את דמותו של באטמן (ויל ארנט), דמות משנה שגנבה את ההצגה ב"סרט לגו", ומציב אותה במרכז. אקשן גיבורי-על במהירות של 500 קמ"ש, פארודיה על ז'אנר גיבורי-העל, ואם זה לא מספיק, גם עיסוק במכאוביו הנפשיים הידועים של האביר האפל.

האם ניתן לשלב את המהירות, הבדיחות והתבוננות העומק בדמות? מן הסתם לא. האקשן נע בקצב שלא היה מבייש את רגעי השיא בסרטיו של מייקל ביי (זו לא מחמאה), אבל מאבד לא מעט בדיחות ורפרנסים בתוך התזזית.

כשהסרט מאט את הקצב יש בו כמה בדיחות חביבות. רובן נסמכות על בקיאות בגלגוליו הרבים של הבאטמן. כל גלגול אפשרי יהיה נוכח, לפחות לרגע קצר, בסרט: כ-80 שנות קומיקס, סדרת הסרטים בשחור לבן משנות ה-40, סדרת הטלוויזיה הקאמפית משנות ה-60, הרצף של שנות ה-90 שהחל בסרטיו של טים ברטון והסתיים בזוועות של ג'ואל שומאכר, סרטי האביר האפל של כריסטופר נולאן, ולבסוף הגלגול הנוכחי של ה"באטפלק" ב"באטמן נגד סופרמן: שחר הצדק" ו"יחידת המתאבדים".

עוד ביקורות קולנוע:

"שקית של גולות": ירגש מבוגרים וצעירים

"מסע הטבעת": כמו פרק ארוך מדי של "זהו זה"

"הרוח במעטפת" - סקרלט ג'והנסון לא פראיירית

בדיחות ה"מטא" מתחילות כבר עם כותרות הפתיחה, כאשר קולו הנוהם של באטמן מתייחס לקלישאות המוזיקליות וללוגואים המקדימים את תחילת הסרט. בהמשך יהיו הופעות אורח של כל האויבים המרכזיים של באטמן אך גם של דמויות נשכחות שנשלפו משולי המאגר האדיר. ציטוטים מוזיקליים מעבודות של דני אלפמן (באטמן של ברטון) וג'ון וויליאמס (ביחס להופעת דמותו של סופרמן), ציטוטים של דימויים ודפוסים סגנוניים מסרטים קודמים שעובדו לצורת לגו וכך הלאה.

חלק ניכר מבדיחות אלו יחלוף מעל ראשם של צופים צעירים שלכל היותר מכירים את מה שנעשה מנולאן ואילך. חמשת התסריטאים שהיו מעורבים בכתיבת התסריט, כמו גם הבימאי כריס מקיי, בוודאי ציפו שכך יהיה. לכן רוב בדיחות ה"מטא" אינן קשורות באופן ישיר להתקדמות העלילה, והפספוס שלהן לא יפגע בחוויית הצפייה של הצופים הצעירים. האקשן הצבעוני והמהיר יספיק כדי להסיח את דעתם מהבדיחות שהם מפספסים.

"לגו באטמן" מתחיל בניסיון של הג'וקר (זאק גאליפנאקיס) לאחד את כל יריביו המוכרים של באטמן לביצוע פעולת טרור. בדינאמיקה בין השנים זוהי קריאה נואשת לתשומת ליבו של יריבו/אהובו. ברגע השיא נשבר ליבו של הג'וקר כשמתחוור לו כי הוא נמצא לבדו בזוגיות זו - באטמן מבהיר לו בבוטות כי מבחינתו אין ליריבות שלהם כל עדיפות על זו שיש לו עם ביין או אפילו עם סופרמן. הסאבטקסט הוא של מערכת יחסים שבה לצד יש תלות רגשית והשני מתפרפר עם אחרים. זהו גם אפיון בעיית היסוד של באטמן: הוא פועל לבדו וחי לבדו. הד מתמשך לטראומת הילדות המפורסמת שבה נורו שני הוריו לנגד עיניו.

לאחר העימות עם הג'וקר באטמן חוזר לאחוזתו הענקית והריקה. שיאו של הערב - צפייה בסרטו של קמרון קרואו "גרי מגוואייר" המלווה בצחוק מול רגעי הרגש המשתפך וההזדקקות האנושית ההדדית המופיעים בשיאיו הידועים. אפילו את הלעג על אלו שלא רוצים להיות לבד אין לו עם מי לחלוק.

הבאטמן של ארנט - יהיר, פוגע באחרים באנוכיותו, ובה מסתיר את פגיעותו מאחורי שריון רגשי, דומה לדמותו אחרת שאותה ארנט מגלם: שחקן העבר בעל ראש הסוס בסדרת האנימציה המצוינת "בוג'ק הורסמן". בשונה מ"בוג'ק" המורכב והאפל, "לגו באטמן" מסתפק בקלישאות של בעיות פסיכולוגיות ושל מהלך עלילתי לתיקונן.

הלחץ על באטמן לשנות את גישתו ואורחות חייו מגיע ממספר כיוונים. המשרת הנאמן אלפרד (רייף פיינס) משתמש בהומור יבש להזכיר את על מה שחסר. ברברה גורדון (רוזריו דוסון), בתו של המפקח גורדון שפורש לגמלאות, תופסת את מקומו בראש משטרת גותהם. היא נחושה ברצונה להוביל את באטמן לשיתוף פעולה עם משטרה, ובכך לשים סוף לפושעים המשתוללים ברחובות. היתום דיק גרייסון (מייקל סרה) נדבק לברוס ויין ומצליח לא רק לזכות באימוץ אלא גם להפוך לסייד-קיק רובין. השינוי שבאטמן יעבור בסרט הוא אנטי-פארודי - במקום לערער את יסודות הדמות והז'אנר הוא יוביל את הדמות לתבנית שמרנית של גאולה חיובית והתגברות בעזרת חברים.

לטוב ולרע, כל המהלך ה"דרמטי-פסיכולוגי" של דמות הלגו אינו יותר מקולב שעליו תלויות סצנות אקשן צבעוניות ומהירות. טקטיקות הגודש והשעטנז הפוסט-מודרני יוקצנו בחלקו השני של הסרט כשבאטמן וחבורתו יעמדו מול התקפה משולבת של דמויות הכוללות, בין השאר, את קינג קונג ואת "העין של סאורון" מ"שר הטבעות". דמות הלגו של באטמן היא, ללא ספק, שטוחה. ועדיין היא יותר מורכבת מהדמות שהופיעה בלא מעט עיבודים הקודמים (אדם ווסט, סרטיו של שומאכר). בוודאי יותר מזו של ה"באטפלק".

# data[].attributes.attachment_link.title
ביקורת סרט: "לגו באטמן" - מורכב יותר מבן אפלק

# data[].attributes.attachment_link.description
ההצלחה הגדולה של "סרט לגו" (2014) הובילה, כצפוי, לסדרת סרטים. חומר הגלם הבסיסי נותר קוביות לגו מונפשות באמצעות מחשב, וכך גם הגישה הקדחתנית, רווית המודעות העצמית, המערבבת גרסאות לגו של דמויות משלל מוצרי פנטזיה הוליוודית. "סרט לגו באטמן" ("The Lego Batman Movie") הוא ספין אוף שלוקח את דמותו של באטמן (ויל ארנט), דמות משנה שגנבה את ההצגה ב"סרט לגו", ומציב אותה במרכז.

# data[].attributes.headline
סרט אנימציה שמבוסס ע

# data[].attributes.body
סרט אנימציה שמבוסס על דמויות מלגו.

# data[].attributes.attachment_link.authors[].name
מקדונלד'ס ישראל

# data[].attributes.attachment_link.title
צעצועי לגו באטמן! עכשיו בארוחות הילדים במקדונלד'ס!

# data[].attributes.attachment_link.description
Uploaded by מקדונלד'ס ישראל on 2017-04-27.

# data[].attributes.attachment_link.title
טריילר מדובב "סרט לגו באטמן" The Lego Batman Movie

# data[].attributes.attachment_link.description
הסרט יצא לאקרנים בגרסאות מדובב ומתורגם ב6.4.17